અમદાવાદ: પાટીદાર અનામત આંદોલનના અનુસંઘાનમાં લાંબા સમયથી જેલવાસ ભોગવતા હાર્દિક પટેલની જામીન અરજીના નિર્ણય પર તમામ પાટીદારોની નજર હતી. ત્યારે પાટીદાર સમાજના લોકોને વધુ થોડો સમય હાર્દિકના મુક્ત થવા માટેની રાહ જોવી પડશે. હાર્દિક રાજદ્રોહ કેસ મામલે જામીન અરજી પર સુનાવણીમાં વધુ એક મુદત પડી છે. હાર્દિકની જામીન અરજીની સુનાવણી આગામી 9મી જુને હાથ ધરવામાં આવશે. આમ, હાર્દિકને વધુ થોડો સમય જેલમાં રહેવું પડશે.